Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 69:1-36
Iti mangiwanwanwan Kadagiti Lirio.+ Ni David.69 Isalakannak, O Dios, ta ti dandanum dimtengda agingga iti kararua.+2 Limnedak iti adalem a kapitakan, a sadiay awan daga a pagtakderan.+Dimtengak iti nakaun-uneg a dandanum,Ket ti met laeng agay-ayus a waig linapunosnak.+3 Nabannoganak iti panagpukkawko;+Ti karabukobko nagpaparaw.Nagkapuy dagiti matak bayat ti panagur-urayko iti Diosko.+4 Dagidiay manggurgura kaniak nga awan gapgapuna nagbalinda nga ad-adu pay ngem kadagiti buok ti ulok.+Dagidiay mangpapaulimek kaniak, kas kabkabusorko nga awan ti rason, nagbalinda a nakaad-adu.+Ti saanko nga innala babaen ti panangtakaw insublik kalpasanna.5 O Dios, sika naammuam ti kinamaagko,Ket manipud kenka saan a nailemmeng ti mismo a panagbasolko.+6 O dagidiay mangin-inanama kenka saanda koma a mabainan gapu kaniak,+O Soberano nga Apo, Jehova ti buybuyot.+O dagidiay agsapsapul kenka saanda koma a maipababa gapu kaniak,+O Dios ti Israel.+7 Ta maigapu kenka inanusak ti pannakaumsi,+Ti pannakaipababa inabbonganna ti rupak.+8 Nagbalinak a sangsangaili iti kakabsatko,+Ken ganggannaet iti annak ni inak.+9 Ta ti bin-ig a regta maipaay iti balaymo inibusnak,+Ket immapay kaniak dagiti mismo a panangumsi dagidiay mangum-umsi kenka.+10 Ket nagsangitak buyogen ti panagayunar ti kararuak,+Ngem nagbalin dayta a pangum-umsi kaniak.+11 Idi ti tinakpil inaramidko a pagan-anayko,Idin nagbalinak kadakuada a maysa a pagkukuna a proverbio.+12 Dagidiay agtugtugaw iti ruangan rinugianda a nakibiangan ti maipapan kaniak,+Ket siak idi ti suheto ti kankanta dagiti managinum iti makabartek nga inumen.+13 Ngem no maipapan kaniak, ti kararagko naiturong kenka, O Jehova,+Iti maysa a naparaburan a tiempo, O Dios.+Iti kinaruay ti naayat a kinamanangngaasim sungbatannak babaen iti kinapudno ti panangisalakanmo.+14 Ispalennak iti kapitakan, tapno saanak koma a lumned.+O maispalak koma kadagidiay manggurgura kaniak+ ken iti adalem a dandanum.+15 O saannak koma a lapunosen ti agay-ayus a waig ti dandanum,+Saannak met koma nga alun-onen ti kaadalman,Ti bubon saanna met koma nga ikaem kaniak ti ngarabna.+16 Sungbatannak, O Jehova, ta ti naayat a kinamanangngaasim naimbag.+Maitunos iti kinaadu dagiti asim bumaw-ingka kaniak,+17 Ket dika ilinged ta rupam manipud iti adipenmo.+Agsipud ta agpaspasarak kadagiti nakaro a pakarigatan, sungbatannak a sidadaras.+18 Umasidegka iti kararuak, bawyem;+Maigapu kadagiti kabusorko subbotennak.+19 Sika naammuam ti pannakaumsik ken ti pannakaibabainko ken ti pannakaipababak.+Amin dagidiay mangbusbusor kaniak addada iti sanguanam.+20 Ti met laeng umsi binurakna ti pusok, ket ti sugat di maagasan.+Ket nangin-inanamaak iti asinoman a makipagrikna, ngem awan;+Ken kadagiti manangliwliwa, ngem awan nasarakak.+21 No di ket maipaay a taraon inikkandak iti makasabidong a mula,+Ket maipaay iti wawko pinadasdak a painumen iti suka.+22 Ti lamisaanda nga adda iti sanguananda agbalin koma a palab-og,+Ken ti agpaay a pagimbaganda maysa a silo.+23 Agsipnget koma dagiti matada tapno saan a makakita;+Ket dagiti mismo a padingpadingda pagkalogem a patinayon.+24 Ibuyatmo kadakuada ti panangkondenarmo,+Ket kamakamen koma ida ti mismo a sumsumged nga ungetmo.+25 Ti napaderan a pakarsoda agbalin koma a langalang;+Kadagiti toldada awan koma ti agnaed.+26 Ta kinamatda daydiay kinabilmo a mismo,+Ket dagiti ut-ot dagidiay sinalputmo isarsaritada.27 Nayonam iti biddut ti biddutda,+Ket saanda koma a dumteng iti kinalintegmo.+28 Mapunasda koma iti libro dagidiay sibibiag,+Ket saanda koma a maisurat a mairaman kadagidiay nalinteg.+29 Ngem maparigatanak ken agpapaut-otak.+Ti bukodmo a panangisalakan, O Dios, salaknibannak koma.+30 Idaydayawkonto ti nagan ti Dios buyogen ti kanta,+Ket isu itan-okkonto buyogen ti panagyaman.+31 Ad-addanto met a makaay-ayo ken Jehova daytoy ngem ti maysa a toro,+Ngem ti maysa nga urbon a toro nga addaan kadagiti sara, nga agpisi ti kukona.+32 Sigurado a makitanto dayta dagidiay naemma; agrag-odanto.+Dakayo a mangsapsapul iti Dios, pagtalinaedenyo met a sibibiag ti pusoyo.+33 Ta ni Jehova umim-imdeng kadagidiay napanglaw,+Ket pudno a saannanto nga umsien dagiti mismo a baludna.+34 Isu idaydayaw koma ti langit ken daga,+Dagiti baybay ken isuamin nga aggargaraw kadakuada.+35 Ta ti met laeng Dios isalakannanto ti Sion+Ket bangonennanto dagiti siudad ti Juda;+Ket sigurado nga agnaeddanto sadiay ket tagikuaenda dayta.+36 Ket tawidento dayta dagiti putot ti mismo nga ad-adipenna,+Ket dagidiay mangay-ayat iti naganna isudanto dagidiay agtaeng iti dayta.+
ilo_Latn ilo_Latn ayr_Latn ilo_Latn